label_title: Accident mediambiental d'Ajka
label_desc: La catàstrofe mediambiental d'Ajka va ser un accident industrial produït a Ajka (Veszprém, Hongria), el 4 d'octubre de 2010 a les 12:25 Cest (10:25 Utc), després de trencar-se un dic que va alliberar prop d'un milió de metres cúbics de ""fang vermell"", a la Fàbrica d'Alúmina d'Ajka (Ajkai Timföldgyár). El fang va assolir entre 1 ó 2 metres d'altura inundant les localitats més veïnes, en especial Kolontár. i Devecser. El primer dia es van comptabilitzar quatre morts i 123 ferits, fins al dia 8 quan la xifra va augmentar en sis morts i 150 ferits. Prop de 40 quilòmetres quadrats de terreny van ser contaminats, incloent el riu Danubi des del dia 7 d'octubre. El dia 8 a la tarda, la localitat de Kolontár va haver de ser evacuada davant de l'amenaça que el mur de contenció de la presa cedís a causa de la seva fragilitat i inundés el municipi en cas de produir-se la ruptura del dic, el que suposaria 500.000 metres cúbics de fang segons el primer ministre Viktor Orbán.